ፕ/ት ሙሰቬኒ ጉብኝታቸውን አጠናቀው ወደ ሀገራቸው ተመለሱ
 በኢትዮጵያ የሶስት ቀናት ይፋዊ የስራ ጉብኝት በማድረግ ላይ የነበሩት የኡጋዳው ፕሬዝዳንት ዩዎሪ ሙሴቬኒ ጉብኝታቸውን አጠናቀው ወደ ሀገራቸው ተመለሱ፡፡ጠቅላይ ሚንስትር ኃይለማሪያም ደሳለኝ በቦሌ ዓለም አቀፍ አውሮፕላን ማረፊያ በመገኘት አሸኛኘት አድርገውላቸዋል፡፡ከሽኝቱ ቀደም ብሎ በኢትዮጵያ ብረታ ብረት ኢንጅነሪንግ ስር የሚገኙትን የቢሸፍቱ አውቶሞቲቭ ኢንዱስትሪና ደጀን አቪዬሽንን ጎብኝተዋል፡፡ፕሬዝዳንት ሙሴቨኒ በጉብኝቱ ወቅት የኢፌዴሪ መከላከያ ኃይል በሀገሪቱ ልማት ውስጥ እያደረገ ያለው ከፍተኛ ተሳትፎ የሚደነቅ መሆኑን ተናግረዋል፡፡በቴክኖሎጂ ዙሪያ ሀገሪቷ ራሷን እንድትችል የሚደረገው ጥረት ለሌሎች የአፍሪካ ሀገራትም ተምሳሌት የሚሆን ነው ብለዋል፡፡በሶስት ቀናቱ ጉብኝት ወቅት ኢትዮጵያና ኡጋንዳ በጤና፣በትራንስፖርትና፣ኃይልአቅርቦት ዘርፍ አብረው መስራት የሚያስችላቸውን የትብብር ስምምነት የሁለቱ ሀገራት መሪዎች መፈራረማቸውም የሚታወስ ነው፡፡